অস্ট্রেলিয়া ১০ উইকেটে জয়লাভ করে। প্রথম দিনেই ২৬৩ রানে অল-আউট হয় দক্ষিণ আফ্রিকা। হার্বি টেলর করেন ৯৩ রান ও বিল হুইটি ৪/৬৮ লাভ করেন। দিনশেষে অস্ট্রেলিয়ার সংগ্রহ দাঁড়ায় ৮৮/২। দ্বিতীয় দিন ৩৯০ রানে অল-আউট হয়ে ১২৭ রানে এগিয়ে যায় অস্ট্রেলিয়া। কেলেওয়ে ও ওয়ারেন বার্ডসলি উভয়েই সেঞ্চুরি করেন। তন্মধ্যে, বার্ডসলি প্রতিযোগিতায় সর্বোচ্চ ১৬৪ রান করেন। পেগলার চার উইকেট লাভ করেন। দিনশেষে দক্ষিণ আফ্রিকার সংগ্রহ ১৪৬/৮ হয়। তৃতীয় দিন লিওয়েলিন ৫৯ রান তুললে দক্ষিণ আফ্রিকা ১৭৩ রানে ইনিংস শেষ করে। ম্যাথুজ ৪/২৯ পান। ৪৭ রানের জয়ের লক্ষ্যমাত্রায় ক্লদ জেনিংস ও অভিষিক্ত হওয়া আর্নি মেন আধা-ঘণ্টার মধ্যেই নিরবিচ্ছিন্নভাবে ৪৮ রান তুলে দলকে জয় এনে দেন।


১ম খেলা: অস্ট্রেলিয়া ব দক্ষিণ আফ্রিকা, ওল্ড ট্রাফোর্ড, ২৭-২৮ মে, ১৯১২
২য় খেলা: ইংল্যান্ড ব দক্ষিণ আফ্রিকা, লর্ডস, ১০-১২ জুন, ১৯১২
৫ম খেলা: অস্ট্রেলিয়া ব দক্ষিণ আফ্রিকা, লর্ডস, ১৫-১৭ জুলাই, ১৯১২
৭ম খেলা: অস্ট্রেলিয়া ব দক্ষিণ আফ্রিকা, ট্রেন্ট ব্রিজ, ৫-৭ আগস্ট, ১৯১২